Huaweilta uusi huippuläppäri – tässä on MateBook X Pro | Tivi
Erno Konttinen, 25.2.2020 07:16 |päivitetty 25.2.2020 09:20 TietokoneetLäppäritKannettavat tietokoneetWindows
Huawei on päivittänyt MateBook X Pro -läppärin.
Kiinan ja Yhdysvaltain kauppasodasta huolimatta Microsoft on saanut poikkeusluvan tehdä yhteistyötä Huawein kanssa. Huawei saa siis käyttää Windows-käyttöjärjestelmää, joka löytyykin Huawein läppäriuutuuksista.
Uudessa Huawei MateBook X Prossa on 13,9 tuuman kosketusnäyttö, jonka tarkkuus on 3000 × 2000 pikseliä. Kuvasuhde on näin ollen 3:2. Huawein mukaan näyttö toistaa 100 prosenttia sRGB-väriavaruudesta.
MateBook D -malleista poiketen Huawei käyttää X Prossa Intelin 10. sukupolven Core i -suorittimia. Ram-muistia on mallista riippuen joko 8 tai 16 gigatavua. Tallennustilaa on joko 512 tai 1024 gigatavua.
Suorittimeen integroidun näytönohjaimen lisäksi X Prossa on Nvidian GeForce MX250 -näytönohjain kahden gigatavun muistilla. MateBook X Prossa on kaksi usb-c-porttia, usb-a-portti ja kuulokeliitin. Akunkestosta huolehtii 56 wattitunnin akku, joka täyttyy 65 watin laturilla.
Huawei MateBook X Pron myynti alkaa Suomessa 25. toukokuuta. Intel Core i7 -versio maksaa 2 000 euroa ja Core i5 -malli 1 800 euroa.
TietokoneetLäppäritKannettavat tietokoneetWindows
09:10 | päivitetty 09:10 Koulutuksen it
30.3. 09:31 Tietokoneet
Näin koronavirus on jo leikannut it-tuotantoa
9.3.2020 | päivitetty 9.3. 11:50 Elektroniikka